
ΑΠΟΦΑΣΕΙ Σ 

Αριθ. Φ.000/221944 (1) 

Οργάνωση και λειτουργία του Κέντρου Έρευνας και 
Τεχνολογίας Εθνικής Άμυνας (ΚΕΤΕΘΑ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 14του Ν. 2919/2001 (ΦΕΚ 
128Α72001) «Για τη στελέχωση και λειτουργία του 
ΚΕΤΕΘΑ». 


β. Τις από 19.11.2001 (ΦΕΚ 4Β'/9.1.2002), 14.11.2002 
(ΦΕΚ 1604Β730.12.2002), 5 Μάίου 2003 (ΦΕΚ 1123Β78 
Αυγ. 2003) και 8 Δεκ. 2003 (ΦΕΚ 213 Β75 Φεβ.2004) απο¬ 
φάσεις του Υπουργού Εθνικής Άμυνας "Οργάνωση και 
Λειτουργία του Κέντρου Έρευνας και Τεχνολογίας Εθνι¬ 
κής Άμυνας", αποφασίζουμε: 

Άρθρο μόνο: 

Παρατείνεται μέχρι 31 Δεκεμβρίου 2004 η προβλεπόμε- 
νη στο σχετικό νόμο προθεσμία έκδοσης του Π.Δ. (Οργα¬ 
νισμός ΚΕΤΕΘΑ). 

Με την παρούσα δεν προκαλείται δαπάνη σε βάρος του 
κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μάίου 2004 

Ο ΥΠΟΥΡΓΟΣ 

ΣΠΗΛΙΟΣ ΣΠΗΛΙΩΤΟΠΟΥΛΟΣ 
-♦- 

Αριθ. 56678/Β1 (2) 

Καθορισμός του εσωτερικού κανονισμού της Κλινικής 
Ουρολογίας του τμήματος Ιατρικής του Δημοκριτείου 
Πανεπιστημίου Θράκης. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7παρ. 5 του Ν. 1268/1982 
(Α' 87), όπως η παράγραφος αυτή τροποποιήθηκε με το 
άρθρο 48παρ. 2του Ν. 1404/1983 (Α' 173) και το πρώτο 
εδάφιο αυτής αντικαταστάθηκε μετηνπερ. γ'της παρ. 22 
του άρθρου 13του Ν. 3149/2003 (Α' 141), 

2. Τις διατάξεις του άρθρου 4 παρ. 1 εδ. γ' του 
Ν. 2083/1992 (Α'159), 

3. Τις διατάξεις του άρθρου 29Α του Ν. 1558/1985 
(Α' 137), όπως αυτό προσετέθη με το άρθρο 27 του 
Ν. 2081/1992 (Α' 154) και τροποποιήθηκε με το άρθρο 1 
παρ. 2ατου Ν. 2469/1997 (Α'38), 

4. Τις διατάξεις του άρθρου 1, περ. II του Π.Δ. 55/1996 

"Περιορισμός συναρμοδιοτήτων κατά την έκδοση των δι¬ 
οικητικών πράξεων" (Α'48), 

5. Τις διατάξεις της υπ’ αριθμ. 14650/ΔΙΟΕ 85/17.3.2004 
κοινής απόφασης του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β'519), 

6. Τις διατάξεις της υπ’ αριθμ. 37876/ΣΤ5/26.4.2004 κοι¬ 
νής απόφασης του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρμο¬ 
διοτήτων Υφυπουργώντου Υπουργείου Εθνικής Παιδείας 
και Θρησκευμάτων» (Β' 608), 

7. Τη σύμφωνη γνώμη της Γενικής Συνέλευσης του Τμή¬ 
ματος Ιατρικής του Δημοκριτείου Πανεπιστημίου Θράκης 
(συνεδρίαση υπ’ αριθμ. 10/17.6.2003). 

8. Το γεγονός ότι από την εφαρμογή των διατάξεων της 
παρούσας απόφασης προκαλείται ενδεχόμενη δαπάνη 
σε βάρος του προϋπολογισμού του Δημοκριτείου Πανε¬ 
πιστημίου Θράκης, από την κάλυψη εξόδων οργάνωσης, 
σεμιναρίων και διαλέξεων, από την Κλινική Ουρολογίας. 
Η εν λόγω δαπάνη, το ύψος της οποίας εξαρτάται από 
πραγματικά γεγονότα, θα καλύπτεται από τις πιστώσεις 
που διατίθενται στην Κλινική Ουρολογίας, από το Τμήμα 
Ιατρικής του ανωτέρω Πανεπιστημίου και θα καθορισθεί 
με χωριστές αποφάσεις, οι οποίες θα εκδοθούν, στο μέλ¬ 
λον, αποφασίζουμε: 

Άρθρο 1 

Αντικείμενο - Ειδικές Μονάδες 

1. Η Κλινική Ουρολογίας του Δημοκριτείου Πανεπιστη¬ 
μίου Θράκης, η οποία ιδρύθηκε και κατανεμήθηκε στον 
Τομέα Χειρουργικής του Τμήματος Ιατρικής του Πανεπι¬ 
στημίου με το Π.Δ. 459/1987 (Α'215), εξυπηρετεί διδακτι¬ 
κές, ερευνητικές και κλινικές ανάγκες στο γνωστικό αντι¬ 
κείμενο της Ουρολογίας. 

2. Στην Κλινική οργανώνονται και λειτουργούν οι ακό¬ 
λουθες ειδικές Μονάδες: 

I. ΕξωσωματικήςΛιθοθρυψίας 

II. Ουροδυναμικής και Νευροουρολογίας 

III. Ογκολογικής Ουρολογίας 

IV. Λαπαροσκοπικής Ουρολογίας 

V. Παθήσεων του Προστάτη 

VI. Ακράτειας των Ούρων 

VII. Ενδοουρολογίας - Ι_33 θγ 

VIII. Ουρολογίας στις γυναίκες 

IX. Παιδοουρολογίας. 

Άρθρο 2 
Αποστολή 

1. Η Κλινική και οι ειδικές Μονάδες της έχουν ως απο¬ 
στολή: 

I. Την κάλυψη των διδακτικών και ερευνητικών αναγκών 
του Τμήματος Ιατρικής, καθώς και των λοιπών Τμημάτων 
του Δημοκριτείου Πανεπιστημίου Θράκης, σε θέματα που 
εμπίπτουν στα αντικείμενα δραστηριότητάςτους. 

II. Την ειδίκευση ιατρών, νοσηλευτών και άλλων λει¬ 
τουργών υγείας και τη συνεχή εκπαίδευση και επιμόρφω¬ 
ση αυτών. 

III. Την παροχή περίθαλψης και νοσηλείας σε ασθενείς 
με ουρολογικά νοσήματα (τακτικά και επείγοντα). 


IV. Την εκτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη και εν γένει πα¬ 
ραγωγή νέας γνώσης σχετικά με την παθογένεια, πρόλη¬ 
ψη, διάγνωση και θεραπεία των ουρολογικών παθήσεων. 

V. Τη συνεργασία και ανταλλαγή επιστημονικών γνώσε¬ 
ων με άλλες κλινικές ή εργαστήρια, Επιστημονικές Εται¬ 
ρείες, Ακαδημαϊκά ή Ερευνητικά Ιδρύματα της ημεδαπής 
ή της αλλοδαπής, τη συνεργασία με ευρωπαϊκούς ή διε¬ 
θνείς οργανισμούς για την πραγματοποίηση ερευνών και 
εκπαιδευτικών προγραμμάτων και γενικώς δραστηριοτή¬ 
των συναφών με το γνωστικό αντικείμενο της Κλινικής, 
καθώς και την οργάνωση συμποσίων, σεμιναρίων και δια¬ 
λέξεων με σκοπό την ενημέρωση, την ανταλλαγή απόψε¬ 
ων και την επιμόρφωση των συμμετεχόντων. 

2. Το έργο της Κλινικής με τις ειδικές της Μονάδες δια- 
κρίνεται σε εκπαιδευτικό, ερευνητικό και κλινικό. 

I. Το εκπαιδευτικό έργο αφορά στην εκπαίδευση των 
φοιτητώντου Τμήματος Ιατρικής του Δημοκριτείου Πανε¬ 
πιστημίου Θράκης, ειδικευομένων ή ειδικευμένων ιατρών 
και άλλων λειτουργών υγείας. 

Η εκπαίδευση των φοιτητών επιτελείται από το Διδακτι¬ 
κό Ερευνητικό Προσωπικό και διακρίνεται, σύμφωνα με 
το πρόγραμμα σπουδών, σε θεωρητική και πρακτική. Οι 
φοιτητές, παράλληλα με την εκπαίδευση, παρακολου¬ 
θούν τις επιστημονικές δραστηριότητες της Κλινικής και 
των ειδικών της Μονάδων. 

Η εκπαίδευση των ειδικευομένων και ειδικευμένων ια¬ 
τρών διακρίνεται σε θεωρητική και πρακτική. Η πρακτική 
αποσκοπεί στην απόκτηση πείρας στη διαγνωστική και 
θεραπευτική αγωγή. Η θεωρητική εκπαίδευση περιλαμ¬ 
βάνει κλινικά και θεωρητικά μαθήματα, συζητήσεις ενδια- 
φερουσών περιπτώσεων, σεμινάρια και βιβλιογραφική 
ενημέρωση. 

II. Το ερευνητικό έργο περιλαμβάνει εφαρμοσμένη κλι¬ 
νική έρευνα, καθώς και πειραματική και βασική έρευνα και 
γίνεται από το προσωπικό της Κλινικής μόνο ή σε συνερ¬ 
γασία με άλλους ερευνητές, κλινικές ή εργαστήρια. Το 
ερευνητικό έργο αποσκοπεί στη μελέτη και αναζήτηση νέ¬ 
ων τεχνικών και θεραπευτικών μεθόδων στο γνωστικό 
αντικείμενο της Κλινικής. 

III. Το κλινικό έργο αφορά στην περίθαλψη των ασθενών 
που νοσηλεύονται ή παρακολουθούνται στην Κλινική και 
στις ειδικές Μονάδες της. Οι υπηρεσίες είναι διαγνωστι¬ 
κές και θεραπευτικές (χειρουργικές, επεμβατικές ή συ¬ 
ντηρητικές). 

Άρθρο 3 
Προσωπικό 

1. Η Κλινική στελεχώνεται από το ιατρικό και λοιπό προ¬ 
σωπικό που υπηρετεί στο Τμήμα Ιατρικής του Δημοκρι- 
τείου Πανεπιστημίου Θράκης και στο Πανεπιστημιακό Γε¬ 
νικό Νοσοκομείο Αλεξανδρούπολης όπου έχει εγκατα¬ 
σταθεί και λειτουργεί. 

2. Το ιατρικό προσωπικό αποτελείται από το Διευθυντή 
και τα μέλη του Διδακτικού Ερευνητικού Προσωπικού 
(Δ.Ε.Π.) του Τμήματος Ιατρικής, που η επιστημονική τους 
ενασχόληση εμπίπτει στα διδακτικά, ερευνητικά και κλινι¬ 
κά ενδιαφέροντα της Κλινικής. Το προσωπικό αυτό συ¬ 
μπληρώνεται με ειδικευόμενους και ειδικευμένους ια¬ 
τρούς του Ε.Σ.Υ., που τοποθετούνται σύμφωνα με τις 
ισχύουσες διατάξεις. Το λοιπό προσωπικό περιλαμβάνει 

μέλη Ειδικού Τεχνικού Εργαστηριακού Προσωπικού 
(Ε.Τ.Ε.Π.) και μέλη του νοσηλευτικού προσωπικού, του 
οποίου το έργο καθορίζεται σύμφωνα με τις εκάστοτε 
ανάγκες της Κλινικής. Η τοποθέτηση στην Κλινική των με- 
λώντου Διδακτικού Ερευνητικού Προσωπικού και των με¬ 
λών του Ειδικού Τεχνικού Εργαστηριακού Προσωπικού 
γίνεται με τη διαδικασία των διατάξεωντου άρθρου 4παρ. 
1 (δ) του Ν. 2083/1992 (ΑΊ59), ενώ των υπολοίπων μελών 
με τις ισχύουσες διατάξεις. 

Άρθρο 4 

Διοίκηση - Αρμοδιότητες 

1. Η Κλινική διευθύνεται από το Διευθυντή που είναι μέ¬ 
λος του Διδακτικού Ερευνητικού Προσωπικού (Δ.Ε.Π.) 
του Τμήματος Ιατρικής του Δημοκριτείου Πανεπιστημίου 
Θράκης και ορίζεται με τη διαδικασία των διατάξεων του 
άρθρου 28παρ. 22του Ν. 2083/1992 (Α' 159). 

2. Ο Διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 (Α' 87) και επιπλέον: κα¬ 
ταρτίζει και υποβάλλει στη Γενική Συνέλευση του Τμήμα¬ 
τος Ιατρικής και στη Γενική Συνέλευση του Τομέα Χει¬ 
ρουργικής το ετήσιο πρόγραμμα λειτουργίας για τις δι¬ 
δακτικές και ερευνητικές δραστηριότητες και μεριμνά για 
την εφαρμογή του, για την υλοποίηση των αποφάσεων 
των συλλογικών οργάνων του Νοσοκομείου στο οποίο 
λειτουργεί η Κλινική, για την παροχή νοσηλευτικού έρ¬ 
γου, για τη στελέχωση της Κλινικής, για την οικονομική 
διαχείριση των εσόδων της και για την υποβολή του ετή¬ 
σιου απολογισμού των δραστηριοτήτων, εισηγείται στη 
Γενική Συνέλευση του Τομέα Χειρουργικής για τον ορι¬ 
σμό υπευθύνων στις ειδικές Μονάδες, για αναλώσιμα υλι¬ 
κά και για τον κινητό εξοπλισμό και υπογράφει κάθε έγ¬ 
γραφο. Τα κριτήρια επιλογής των υπευθύνωντων ειδικών 
Μονάδων αφορούν την επιστημονική γνώση, τη μετεκπαί¬ 
δευση, τη μακρόχρονη εμπειρία και τη δραστηριότητά 
τους στο αντικείμενο με το οποίο ασχολείται η οικεία Μο¬ 
νάδα. Οι επιστημονικοί υπεύθυνοι μεριμνούν για την 
απρόσκοπτη λειτουργία της Μονάδας, στο πλαίσιο των 
αποφάσεων του Διευθυντή και των οδηγιώντων οργάνων 
της Διοίκησης του Νοσοκομείου στο οποίο λειτουργεί η 
Κλινική. Ο Διευθυντής μπορεί να καλείτους υπευθύνους 
των Μονάδων όταν συζητούνται θέματα της Μονάδας 
τους και να αναθέτει συγκεκριμένες αρμοδιότητες σε αυ¬ 
τούς. 

Άρθρο 5 

Εγκατάσταση - λειτουργία 

1. Η Κλινική λειτουργεί στο Πανεπιστημιακό Γενικό Νο¬ 
σοκομείο Αλεξανδρούπολης σύμφωνα με την υπ’ αριθ. 
Υ4α/29261/03 κοινή απόφαση των Υπουργών Εθνικής 
Παιδείας και Θρησκευμάτων και Υγείας και Πρόνοιας 
(Β' 750) και οι ειδικές Μονάδες της εγκαθίστανται και λει¬ 
τουργούν στο ανωτέρω Νοσοκομείο με τη διαδικασία των 
διατάξεων του άρθρου 13 παρ. 1 του Ν. 1397/1983 
(Α' 143). 

2. Ο Διευθυντής έχει την ευθύνη για την εν γένει λει¬ 
τουργία της Κλινικής μετά των ειδικών Μονάδων της, τη 
χρησιμοποίηση οργάνων και υλικών και την παραμονή 
των εργαζομένων στους χώρους όπου πραγματοποιού¬ 
νται πειραματικές μελέτες. Ο Διευθυντής ενημερώνεται 
για κάθε ερευνητική πειραματική εργασία πριν από τη διε¬ 


ξαγωγή της και καθορίζει την προτεραιότητα χρήσης ορ¬ 
γάνων και χώρων όταν δεν υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της Κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνη¬ 
τικής πειραματικής εργασίας επιστρέφονται, μετά τη 
χρησιμοποίησή τους, στην κατάσταση που έχουν παρα¬ 
δοθεί. 

4. Με εισήγηση του Διευθυντή στα αρμόδια όργανα εί¬ 
ναι δυνατή η πρόσληψη διακεκριμένων επιστημόνων σε 
τομείς σχετικούς με διδακτικές, ερευνητικές και νοση¬ 
λευτικές δραστηριότητες της Κλινικής, σύμφωνα με τις 
διατάξεις του άρθρου 18 του Ν. 1268/1982. 

Άρθρο 6 
Έσοδα 

Τα έσοδα της Κλινικής προέρχονται από: 

I. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

II. Τη διάθεση ερευνητικών ή εν γένει επιστημονικών 
προϊόντων. 

III. Τις πιστώσεις που διατίθενται από το Τμήμα Ιατρικής 
μετηδιαδικασίατου άρθρου 4παρ. 1 (ε) του Ν. 2083/1992 
(Α' 159). 

IV. Τις κληρονομιές, τις δωρεές και τις κληροδοσίες που 
καταλείπονται στο Δημοκρίτειο Πανεπιστήμιο Θράκης 
για τους σκοπούς της Κλινικής, εφόσον δεν τίθενται όροι 
που αντιβαίνουν στους σκοπούς της Κλινικής και του Πα¬ 
νεπιστημίου. 

Άρθρο 7 

Τηρούμενα Βιβλία 

Τα βιβλία και στοιχεία που τηρούνται από την Κλινική εί¬ 
ναι τα εξής: 

I. Βαθμολόγιο φοιτητών 

II. Αρχείο ασθενών 

III. Βιβλίο περιουσιακών στοιχείων 

IV. Φάκελος οικονομικών στοιχείων κάθε έτους 

V. Κατάλογος επιστημονικών βιβλίων, περιοδικών και 
οργάνων 

VI. Βιβλίο επιστημονικής δραστηριότητας 

VII. Βιβλίο μεταβολών προσωπικού 

VIII. Πρωτόκολλο εισερχόμενης - εξερχόμενης αλληλο¬ 
γραφίας και 

IX. Κάθε άλλο βιβλίο ή στοιχείο που προβλέπεται από ει¬ 
δικές διατάξεις ή κρίνεται απαραίτητο για τις ανάγκες της 
Κλινικής. 

Άρθρο 8 
Εφαρμογή 

1. Ο παρών εσωτερικός κανονισμός αποτελεί το πλαίσιο 
μέσα στο οποίο ασκούνται οι δραστηριότητες της Κλινικής. 

2. Όλο το προσωπικό της Κλινικής οφείλει να γνωρίζει 
και να εφαρμόζει πιστά τις διατάξεις του παρόντος εσω¬ 
τερικού κανονισμού. 

Άρθρο 9 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2004 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-Φ- 

Αριθ. 50753/Δ4 (3) 

Μετατροπή Τεχνικού Επαγγελματικού Εκπαιδευτηρίου 
(Τ.Ε.Ε.). 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4του Ν. 2640/1998 «Δευτε¬ 
ροβάθμια Τεχνική - Επαγγελματική Εκπαίδευση και άλλες 
διατάξεις» (Α'206). 

2. Τις υπ’ αριθμ. Γ2/3914/18.8.1999 (Β' 1717) και Γ2 
4487/6.10.1999 (Β' 1894) αποφάσειςτου ΥΠ.Ε.ΠΘ «Καθο¬ 
ρισμός Τομέων και Ειδικοτήτων των ΤΈΈ. Ωρολόγιο 
Πρόγραμμα Μαθημάτων» (Β' 608). 

3. Την υπ’ αριθμ. 37876/ΣΤ5/26.4.2004 κοινή απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων «Καθορισμός αρμοδιοτήτωντων Υφυ¬ 
πουργών Εθνικής Παιδείας και Θρησκευμάτων» (Β' 608). 

4. Τις διατάξεις του άρθρου 29Ατου Ν. 1558/85 (Α' 137) 
όπως προστέθηκε με το άρθρο 27 του Ν. 2081/1992 και 
αντικαταστάθηκε με το άρθρο 1 του Ν. 2469/1997 (Α' 38). 

5. Τις προτάσεις των Διευθύνσεων Δευτεροβάθμιας Εκ¬ 
παίδευσης καθώς επίσης και τις γνωμοδοτήσεις των οι¬ 
κείων Νομαρχιακών Συμβουλίων. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Μετατρέπεται από το Σχολικό Έτος 2004-2005 το 2° 
ΤΈΈ. Καρδίτσας σε 1 ° Εσπερινό ΤΕΕ Καρδίτσας με τους 
παρακάτω τομείς και ειδικότητες 
Δ/νση Δευτεροβάθμιας Εκπαίδευσης Ν. Καρδίτσας 
1 ° Εσπερινό ΤΕΕ Καρδίτσας με Τομείς και Ειδικότητες: 
Τομέας Μηχανολογικός με ειδικότητες: 

-Ψυκτικών Εγκαταστάσεων και Κλιματισμού 
-Θερμικών και Υδραυλικών Εγκαταστάσεων 
-Μηχανών και Συστημάτων Αυτοκινήτου 
-Αμαξωμάτων 

Ηλεκτρολογικός Τομέας με ειδικότητες 
-Ηλεκτρολογικών Συστημάτων Αυτοκινήτου 
-Ηλεκτρολογικών Εγκαταστάσεων Κτιρίων 
Τομέας Αισθητικής Κομμωτικής με ειδικότητες 
-Αισθητικής Τέχνης 
-Κομμωτικής Τέχνης 
Τομέας Πληροφορικής με ειδικότητα 
-Υποστήριξης Συστημάτων Υπολογιστών 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-Φ- 

Αριθ. Φ1Α/450/40434/Δ5 (4) 

Μεταβίβαση άδειας ίδρυσης και λειτουργίας Ιδιωτικού 
ΤΈΈ «Β. ΣΩΤΗΡΧΟΠΟΥΛΟΥ». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/1998 
(Α'206) και του άρθρου 10 του Β.Δ. 685/1972 (Α' 196). 

2. Την υπ’ αριθμ. 766/27.2.2004 αίτηση του Βασιλείου 
Σωτηρχόπουλου περί Μεταβίβασης άδειας ίδρυσης και 
λειτουργίας του Ιδιωτικού ΤΕΕ «Β.ΣΩΤΗΡΧΟΠΟΥΛΟΥ». 

3. Την υπ’ αριθμ. 767/27.2.2004 αίτηση του Ξενοφώντα 
Σωτηρχόπουλου περί αποδοχής της ανωτέρω Μεταβίβα¬ 
σης. 

4. Την υπ’ αριθμ. 10/29.3.2004 Πράξη του ΠΥΣΔΕ της 
Δ/νσηςΔΈ. ΑΧΑΙΑΣ, αποφασίζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας του Ιδιωτικού ΤΈΈ. «Β. ΣΩΤΗΡΧΟΠΟΥΛΟΥ» 
του Β. Σωτηρχόπουλου, το οποίο λειτουργεί στην Πάτρα 
,στην οδό Κορυδαλλέως 86, στον Ξενοφώντα Σωτηρχό- 
πουλοτου Βασιλείου, πτυχιούχο του τμήματος Πολιτικών 
Έργων Υποδομής του Τεχνολογικού Εκπαιδευτικού Ιδρύ¬ 
ματος Πάτρας και κάτοχο πτυχίου Α.Σ.ΠΑΙ.Τ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-Φ- 

Αριθ. ΔΥΙδ/οικ. 61991 (5) 

Σύσταση Ομάδας Διοίκησης Έργου για την Ψυχική 
Υγεία και τις Εξαρτησιογόνες Ουσίες. 

ΟΙ ΥΠΟΥΡΓΟΙ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α.του άρθρου 18παρ. 18του Ν.2503/1997 (Φ.Ε.Κ. 107/ 
30.5.1997 τεύχος Α') «Διοίκηση Οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

β. του άρθρου 40 του Ν.849/1978 (Φ.Ε.Κ. 232/ 
22.12.1978 τεύχος Α') «Περί παροχής κινήτρων για την 
ενίσχυση της περιφερειακής και οικονομικής αναπτύξε- 
ως της Χώρας». 

γ. του άρθρου 22 του Ν.2362/1995 (Φ.Ε.Κ. 247/ 
27.11.1995 τεύχος Α') «Περί Δημοσίου Λογιστικού, Ελέγ¬ 
χου των δαπανών του Κράτους και άλλες διατάξεις». 

δ. του άρθρου 27 του Ν.2081/1992 (Φ.Ε.Κ. 154/ 
15.9.1992 τεύχος Α') με το οποίο προστέθηκε το άρθρο 
29Αστο Ν.1558/1985 (Φ.Ε.Κ. 137/1985 τ. Α'), όπως τελικά 

αντικαταστάθηκε με το άρθρο 1 του Ν.2469/1997 (Φ.Ε.Κ. 
38/ 14.3.1997 τεύχος Α') «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις». 

2. Το γεγονός ότι αποτελεί άμεση αναγκαιότητα η υπο¬ 
βολή εθνικού σχεδίου δράσεων για την αποτελεσματική 
αντιμετώπιση των προβλημάτων ψυχικής υγείας και χρή¬ 
σης εξαρτησιογόνων ουσιών. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού με δεδομένο ότι η σχετική δαπάνη θα 
προκύψει από την έκδοση κοινής υπουργικής απόφασης 
για τον καθορισμό αμοιβής ή αποζημίωσης κατ’ εξουσιο¬ 
δότηση των διατάξεων του τελευταίου εδαφίου του άρ¬ 
θρου 18παρ. 18του Ν.2503/1997, αποφασίζουμε: 

1. Συνιστούμε, στο Υπουργείο Υγείας και Κοινωνικής 
Αλληλεγγύης Ομάδα Διοίκησης Έργου για την Ψυχική 
Υγεία και τις Εξαρτησιογόνες Ουσίες. 

2. Ειδικότερα έργο της Ομάδας θα είναι: 

• Ο σχεδιασμός εθνικής πολιτικής και εθνικού σχεδίου 
δράσεων για την αποτελεσματική αντιμετώπιση των προ¬ 
βλημάτων ψυχικής υγείας και χρήσης εξαρτησιογόνων 
ουσιών, παρανόμων και νομίμων, εναρμονισμένου προς 
τις αρχές των Ηνωμένων Εθνών, της Π.Ο.Υ. και της Ε.Ε. 

• Ο προσδιορισμός και η κάλυψη των σχετικών τοπικών 
αναγκών με κατάλληλα προγράμματα πρόληψης, θερα¬ 
πείας και αποκατάστασης στους παρακάτω τομείς. 

• Η αξιολόγηση της εφαρμογής των λειτουργούντων 
προγραμμάτων. 

• Η εκπόνηση και εφαρμογή αποτελεσματικού σχεδίου 
αγωγής κοινότητας για τα θέματα τούτα, ώστε να επιτευ¬ 
χθεί η αντιμετώπιση της προκατάληψης και του στίγμα¬ 
τος και ο πλήρης σεβασμός των δικαιωμάτων των ασθε¬ 
νών. 

• Η ενεργοποίηση και επιτάχυνση όλων των δυνατοτή¬ 
των Γ’ ΚΠΣ και κάθε άλλης σχετικής κοινοτικής πρωτο¬ 
βουλίας που σχετίζεται με την ψυχική υγεία και τις εξαρ- 
τησιογόνες ουσίες. 

3. Η Ομάδα Διοίκησης Έργου αποτελείται από λειτουρ¬ 
γούς και υπάλληλους δημοσίων υπηρεσιών και φορέων 
του ευρύτερου δημόσιου τομέα, καθώς και ιδιώτες, οι 
οποίοι βασιζόμενοι στις εξειδικευμένες γνώσεις και στην 
εμπειρία τους θα συνεισφέρουν με αποτελεσματικότητα 
στην επίτευξη των τιθεμένων στόχων στα πλαίσια της 
αποστολής της Ο.Δ.Ε. και ο αριθμός των μελών της δεν 
επιτρέπεται να υπερβαίνει τα δέκα (10) μέλη. 

4. Πρόεδρος της Ομάδας Διοίκησης Έργου ορίζεται 
ένα εκ των μελών της Ομάδας, με ειδική γνώση και εμπει¬ 
ρία στην εκτέλεση παρόμοιου έργου. 

5. Η Ομάδα συνεδριάζει εντός και εκτός ωρών εργασίας 
των δημοσίων υπηρεσιών και δύναται να λειτουργήσει και 
σε κλιμάκια που ορίζονται από τον Πρόεδρο της Ομάδας 
τα οποία εκτελούντο έργο τους εντός και εκτός ωραρίου 
υπηρεσίας των δημοσίων υπηρεσιών. 

6. Η εν λόγω Ομάδα Διοίκησης Έργου προβλέπεται να 
ολοκληρώσειτο έργο της σε χρονικό διάστημα τριώνχρό- 
νων από το διορισμό των μελών της. 

7. Η επιτροπή συντάσσει ανά μήνα πρωτόκολλο προό¬ 
δου των εργασιών της, το οποίο υποβάλλει στην πολιτική 
ηγεσία. 

8. Την γραμματειακή υποστήριξη της ομάδας αναλαμ¬ 
βάνει μονομελής γραμματεία με αναπληρωτή. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2004 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΑΠΟΚΕΝΤΡΩΣΗΣ ΑΛΛΗΛΕΓΓΎΗΣ 

ΠΡΟΚΟΠΗΣ ΠΑΥΛΟΠΟΥΛΟΣ ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 5111.21/01 (6) 

Αποδοχή παραίτησης Διευθύνοντος Συμβούλου της Ανώ¬ 
νυμης Εταιρίας «Οργανισμός Λιμένος Πατρών ΑΈ.» 
(Ο.Λ.ΠΑ.Α.Ε.)». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 11 παράγρ. 3 του 
Ν. 2932/2001 «Ελεύθερη παροχή υπηρεσιών στις θαλάσ¬ 
σιες ενδομεταφορές - Σύσταση Γενικής Γραμματείας Λι¬ 
μένων και Λιμενικής Πολιτικής - Μετατροπή Λιμενικών Τα- 
μείων σε Ανώνυμες Εταιρίες και άλλες διατάξεις» (Α' 145). 

2. Την υπ’ αριθμ. 5118.12/16/2001/9.10.2001 απόφαση 
για την «Πρόσληψη Διευθύνοντος Συμβούλου της Ανώνυ¬ 
μης Εταιρίας Ο.Λ. Πατρών ΑΈ.» (Β' 1305). 

3. Την από 19.10.2001 Σύμβαση του ΙΩΑΝΝΙΔΗ Νικολά¬ 
ου. 

4. Την από 28.4.2004 δήλωση παραίτησης του ΙΩΑΝΝΙ- 
ΔΗ Νικολάου από τη θέση του Διευθύνοντος Συμβούλου 
της Ο.Λ. Πατρών Α.Ε., αποφασίζουμε: 

1. Αποδεχόμαστε την από 28.4.2004 δήλωση παραίτη¬ 
σης του Νικολάου ΙΩΑΝΝΙΔΗ από τη θέση του Διευθύνο- 
ντος Συμβούλου της Ανώνυμης Εταιρίας με την επωνυμία 
«Οργανισμός Λιμένος Πατρών ΑΈ.» (Ο.Λ.ΠΑ.Α.Ε.), χωρίς 
οιονδήποτε όρο ή αίρεση, τα οποία θεωρείται ότι δεν υφί- 
στανται. 

2. Η απόφαση αυτή που ισχύει από την ημερομηνία κοι¬ 
νοποίησής της στον ενδιαφερόμενο, να δημοσιευθεί στην 
Εφημερίδα της Κυβέρνησης και να κοινοποιηθεί αρμο- 
δίως για εκτέλεση. 

Πειραιάς, 23 Ιουνίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 5793 (7) 

Τροποποίηση Οργανισμού Εσωτερικής Υπηρεσίας (ΟΕΥ) 
της Δημοτικής Επιχείρησης Ύδρευσης Αποχέτευσης 
(ΔΕΥΑ) Αρχαγγέλου, Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 7 του Ν. 1069/1980 «Περί κι¬ 
νήτρων για την ίδρυση των ΔΕΥΑ». 

2. Τις διατάξεις του Ν. 2218/1994, όπως τροποποιήθηκε 
μεταγενέστερα και ισχύει μέχρι σήμερα. 

3. Τις διατάξεις του άρθρου 6 του Ν. 2307/1995 «Περί 
προσαρμογής νομοθεσίας αρμοδιότητας ΥΠΕΣΔΔΑ». 

4. Τις όμοιες του Ν. 2503/1999. 

5. Την υπ’ αριθμ. 4699/Β729.8.1997 (ΦΕΚ 891/τ. 
Β79.10.1997) απόφαση Γενικού Γραμματέα Περιφέρειας 
Νοτίου Αιγαίου «Περί μεταβίβασης δικαιώματος υπογρα- 

φής στους ΠροϊσταμένουςΔ/νσεων καιΤμημάτωντης Γενι¬ 
κής Δ/νσης της Περιφέρειας στο Νομό Δωδ/σου». 

6. Την υπ’ αριθμ. 7/2004 απόφαση του Διοικητικού Συμ¬ 
βουλίου ΔΕΥΑ Αρχαγγέλου, Νομού Δωδεκανήσου,η 
οποία τροποποιείτο άρθρο 9 του ΟΕΥτης. 

7. Την υπ’ αριθμ. 108/2004 απόφαση του Δημοτικού Συμ¬ 
βουλίου Αρχαγγέλου. 

8. Το υπ’ αριθμ. 778/τ. Β726.5.2004 ΦΕΚ, στο οποίο δη- 
μοσιεύθηκε ο ΟΕΥ της Δημοτικής Επιχείρησης Ύδρευ¬ 
σης Αποχέτευσης (ΔΕΥΑ) Αρχαγγέλου, αποφασίζουμε: 

Εγκρίνουμε την υπ’ αριθμ. 7/2004 απόφαση του Διοικη¬ 
τικού Συμβουλίου της ΔΕΥΑ Αρχαγγέλου Νομού Δωδεκα- 
νήσου, η οποία τροποποιείτο άρθρο 9 του ΟΕΥ αυτής που 
αφορά τηνπρόσληψη Γενικού Διευθυντή της επιχείρησης 
ως εξής: 

Άρθρο 9 

Ειδικότητες - Προσόντα - Οργανικές θέσεις 

Α/Α Ειδικότητα ΠΡΟΣΟΝΤΑ ΟΡΓ/ΚΕΣ 

ΘΕΣΕΙΣ 

Τυπικά προσόντα: Πτυχείο ή δίπλω¬ 
μα ΑΕΙ οποιοσδήποτε ειδικότητας ή 
άλλος ισότιμος τίτλος σχολών της 
ημεδαπής ή της αλλοδαπής Μία (1) 

1 Διευθυντής - 

Ειδικά προσόντα: α) Προϋπηρεσία 
σε θέση διευθύνοντα υπαλλήλου 
στον Δημόσιο ή Ιδιωτικό τομέα, 
β) Γνώση μιας ξένης γλώσσας 

Η παρούσα απόφαση δεν προκαλεί δαπάνη σε βάρος 
του προϋπολογισμού της επιχείρησης για το τρέχον έτος 
και για τα επόμενα (4) τέσσερα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 14 Ιουνίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-Φ- 

Αριθ. 3057 (8) 

Ρυθμιστική Διαταγή εκγύμνασης κυνηγετικών σκύλων 
στο Ν. Δωδεκανήσου. 

Ο Διευθυντής Δασών Δωδεκάνησου 
(Αρ. Απαγ. Δ/ξης) 

Έχοντας υπόψη: 

1. Το άρθρο 258 παρ. 5 του Ν 86/1969 «περί Δασικού 
Κωδικός», όπως έχει προστεθεί με το άρθρο 7 παρ. 1 του 
Π.Δ. 177/1975 «περί αντικαταστάσεως και συμπληρώσε- 
ως διατάξεων του ΝΔ 86/1969 περί Δασικού Κώδικος». 

2. Το άρθρο 255 παρ. 10 του Ν.Δ. 86/69 «Περί Δασικού 
Κώδικος», όπως αντικαταστάθηκε με την παρ. 4α του αρ- 
θρ. 57 του Ν. 2637/1998 «περί Σύστασης Οργάνωσης Πι¬ 
στοποίησης Λογαριασμού κ.λ.π.. και άλλες διατάξεις». 

3. Το αρθρ. 255 παρ. 5 του Ν.Δ. 86/1969 «περί Δασικού 
Κώδικος», όπως αντικαταστάθηκε με το άρθρο 5 του 
Π.Δ. 177/1975 «περί αντικαταστάσεως και συμπληρώσε- 
ως διατάξεων του ΝΔ 86/1969». 

4. Τις διατάξεις του Ν. 3170/2003 «Περί Ζώων συντρο¬ 
φιάς, αδέσποτων ζώων συντροφιάς και άλλες διατάξεις». 


5. Το υπ’ αριθμ. 105190/5421/6 11.2001 έγγραφο του 
Υπ. Γεωργίας «περί εκγύμνασης κυνηγετικών σκύλων». 

6. Τις υπ’ αριθμ. 2171/19.5.1999, 2243/24.5.1999, 
2735/16.6.1999, 2841/16.6.1999, 3142/22.6.1999, 4639/ 

22.9.2000 και 2953/15.6.2001 αποφάσεις μας «περί καθορι¬ 
σμού Ζωνών εκγύμνασης κυνηγετικών σκύλων», σε ολό¬ 
κληρη την περιοχή του Νομού Δωδ/σου. 

7. Αφ’ ενός την ανάγκη ρύθμισης και καθορισμού συ¬ 
γκεκριμένων ζωνών, για την εκγύμναση, καθ’ όλη τη διάρ¬ 
κεια του έτους, των κυνηγετικών σκύλων και αφ’ ετέρου 
την ανάγκη προστασίας των ειδών της άγριας πανίδας 
στην υπόλοιπη, πέραντων ζωνών έκταση, αποφασίζουμε: 

1. Επιτρέπουμε την εκγύμναση κυνηγετικών σκύλων 
στις ζώνες που έχουν καθορισθεί με τις υπ’ αρ. πρωτ. 
2171/19.5.1999,2243/24.5.1999,2735/16.6.1999,2841/ 
16.6.1999, 3142/22.6.1999, 4639/22.9.2000 και 2953/ 

15.6.2001 αποφάσεις μας, σύμφωνα με τους όρους και 
τις προϋποθέσεις που προβλέπονται από αυτές και από 
τις λοιπές σχετικές δασικές διατάξεις. 

2. Απαγορεύουμε, επ’ αόριστο, την εκγύμναση κυνηγε¬ 
τικών σκύλων, σε όλη την περιοχή ευθύνης μας (Νομό Δω¬ 
δεκανήσου), εκτός των περιοχών που έχουν καθοριστεί ή 
θα καθοριστούν ως «ζώνες εκγύμνασης κυνηγετικών σκύ¬ 
λων», με τις ανωτέρω αποφάσεις μας ή με παρόμοιες 
αποφάσεις που πιθανόν θα εκδοθούν στο μέλλον, στις 
οποίες καθορίζονται σαφώς τα όρια των χώρων εκγύμνα¬ 
σης. 

3. Οι παραβάτες της παρούσης διώκονται και τιμωρού¬ 
νται σύμφωνα με τις διατάξεις του άρθρου 68 του Ν. 
998/1979. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 3 Ιουνίου 2004 

Ο Διευθυντής Δασών 

ΦΙΛΙΠΠΟΣ ΚΟΝΤΙΤΣΗΣ 
-Φ- 

Αριθ. 5662 (9) 

Έγκριση του Οργανισμού Εσωτερικής Υπηρεσίας του 
Δημοτικού Νομικού Προσώπου Παιδικού και Βρεφο¬ 
νηπιακού Σταθμού Δήμου Ασωπού Ν. Λακωνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις του άρθρου 12 Ν. 2880/2001 (ΦΕΚ 9/ 
τ.Α’/30.1.2001) «Πρόγραμμα Πολιτεία για τη μεταρρύθμι¬ 
ση και τον εκσυγχρονισμό της Δημόσιας Διοίκησης και 
άλλες διατάξεις». 

2) Τις διατάξεις των άρθρων 198 & 203 του Π.Δ. 
410/1995 (ΔΚΚ). 

3) Τις διατάξεις του άρθρου 9 του Ν. 2503/1997 (ΦΕΚ 
107/τ.Α'/1997) «Διοίκηση, Οργάνωση, Στελέχωσητης Πε¬ 
ριφέρειας, ρύθμιση θεμάτων για την Τοπική Αυτοδιοίκη¬ 
ση και άλλες διατάξεις». 

4) Τις διατάξειςτου άρθρου 12του Ν. 1188/1981, όπως 
αντικαταστάθηκε από τις όμοιες της παρ. 5 του άρθρου 8 
του Ν. 2307/1995. 

5) Τις διατάξεις του Ν. 2190/1994 «Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων διοίκησης», όπως ισχύει με τις τροποποιήσεις του. 

6) Τις διατάξεις της παρ. 2 του αρθ. 27 Ν. 3013/2002. 

7) Την υπ’ αριθμ. 25375/19.6.2002 εγκύκλιο του Υπουρ¬ 
γείου Εσωτερικών Δημόσιας Διοίκησης και Απ/σης. 

8) Την υπ’ αριθμ. 3950/30.3.2001 (ΦΕΚ 464/τ.Β'/ 
20.4.2001), απόφαση Γ εν. Γ ραμματέα Περ/ρειας Πελ/σου 
περί σύστασης Νομικού Προσώπου στο Δήμο Ασωπού με 
την επωνυμία «Δημοτικό Νομικό Πρόσωπο Παιδικού και 
Βρεφονηπιακού Σταθμού Δήμου Ασωπού». 

9) Τις υπ’ αριθμ. 18/2003 και 23/2003 (τροποποίηση της 
υπ’ αριθμ. 18/2003 απόφασης) αποφάσεις του Διοικητι¬ 
κού Συμβουλίουτου ανωτέρω Ν.Π., περί ψήφισηςτου Ορ¬ 
γανισμού Εσωτερικής Υπηρεσίας αυτού. 

10) Τις υπ’ αριθμ. 130/2003 & 213/2003 αποφάσεις του 
Δημοτικού Συμβουλίου Ασωπού, με τις οποίες γνωμοδο- 
τεί θετικά σχετικά με τις 18/03 & 23/2003 αποφάσεις του 
Διοικητικού Συμβουλίου αντίστοιχα του ανωτέρω Νομι¬ 
κού Προσώπου, περί ψήφισηςτου Οργανισμού Εσωτερι¬ 
κής Υπηρεσίας αυτού. 

11) Τις υπ’ αριθμ. 29/2002 και 8/2004 σύμφωνες γνωμο¬ 
δοτήσεις του Υπηρεσιακού Συμβουλίου ΟΤΑ, Ν. Λακω¬ 
νίας αριθμ. 8 Ν. 2307/1995, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Ν.Π.Δ.Δ. με την Επωνυμία «Δημοτικό Ν.Π. Παιδικού και 
Βρεφονηπιακού Σταθμού Δήμου Ασωπού» ως εξής: 

Άρθρο 1 

Διάρθρωση Υπηρεσιών 

Το Ν.Π. λειτουργεί σε επίπεδο Αυτοτελούς Γ ραφείου. 

Άρθρο 2 

Αρμοδιότητες Γ ραφείου 

Α) Το Γραφείο εποπτεύει, συντονίζει και κατευθύνει το 
παιδαγωγικό έργο το υ Σταθ μο ύ και γενικά μερ ιμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Επιμελείται την παροχή σύγχρονης προσχολικής 
αγωγής στα φιλοξενούμενα νήπια σε συνεργασία με το 
προσωπικό του Σταθμού. 

Γ) Επιμελείται τις παντός είδους διοικητικές και οικονο¬ 
μικές εργασίες του Σταθμού. 

Άρθρο 3 

Καθήκοντα Προϊσταμένου Γ ραφείου 

1. Είναι αρμόδιος και επιμελείται για την εφαρμογή των 
σύγχρονων απόψεων της Παιδαγωγικής και της Ψυχολο- 
γίας. 

2. Εποπτεύει, συντονίζει και κατευθύνει το παιδαγωγικό 
έργο. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού, όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

• Το παιδαγωγικό υλικό και τον πάσης φύσης εξοπλι¬ 
σμό. 

• Τις απαραίτητες εργασίες για την επισκευή και συ¬ 
ντήρηση των κτιρίων. 

• Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 


τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Συνεργάζεται αρμονικά με το Δ.Σ. για την παροχή κά¬ 
θε στοιχείου, ώστε να διασφαλιστεί η εύρυθμη λειτουργία 
του Σταθμού και η επίτευξη των σκοπώντου. 

7. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

8. Είναι αρμόδιος για την παροχή σωστής προσχολικής 
αγωγής στα φιλοξενούμενα βρέφη νήπια σε συνεργασία 
με το παιδαγωγικό προσωπικό 

9. Εποπτεύει όλο το προσωπικό του Γ ραφείου για τη 
σωστή εκτέλεση των καθηκόντων του. 

10. Εισηγείται στο Δ.Σ. του Σταθμού τις ανάγκες σε προ¬ 
σωπικό και πάσης φύσεως εξοπλισμό, καθώς και την επι¬ 
μόρφωση του προσωπικού. 

11. Είναι υπεύθυνος για τις συγκεντρώσεις προσωπικού 
γονέων. 

12. Τηρεί όλα τα απαραίτητα βιβλία. 

13. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

14. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμής. 

15. Συντάσσει μισθολογικές καταστάσεις προσωπικού 
και φροντίζει για την εκκαθάριση μισθών, επιδομάτων, 
προσαυξήσεων κ.λ.π. του προσωπικού. 

16. Συνεργάζεται με το Δ.Σ. για την κατάρτιση του προ¬ 
ϋπολογισμού - απολογισμού - ισολογισμού. 

17. Είναι υπεύθυνος για την εύρυθμη λειτουργία του 
Γ ραφείου και την τήρηση του κανονισμού λειτουργίας. 

Άρθρο 4 

Οργανική Σύνθεση Προσωπικού 

Οι θέσεις Προσωπικού ορίζονται ως εξής: 

Α) ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ Π.Ε. ΝΗΠΙΑΓΩΓΩΝ 

Θέση 1 (Μια) 

Βαθμός Δ-Α 

2. ΚΛΑΔΟΣ Τ.Ε. 9 ΒΡΕΦΟΝΗΠΙΟΚΟΜΙΑΣ 

Θέσεις 1 (Μια) 

Βαθμός Δ-Α 

3. ΚΛΑΔΟΣ Δ.Ε. 32 ΜΑΓΕΙΡΩΝ 

Θέση 1 (Μια) 

Βαθμός Δ-Α 

4. ΚΛΑΔΟΣ Υ.Ε. 14 ΒΟΗΘΗΤΙΚΟ ΠΡΟΣΩΠΙΚΟ ( ΒΟΗ¬ 
ΘΟΣ ΜΑΓΕΙΡΟΥ) 

Θέση 1 (Μια) 

Βαθμός Ε-Β 

Η θέση αυτή καταργείται με οποιονδήποτε τρόπο μόλις 
κενωθεί. 

5. ΚΛΑΔΟΣ Υ.Ε. 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέση 1 (Μία) 

Βαθμός Ε-Β 

Β) ΕΠΟΧΙΑΚΟ ΠΡΟΣΩΠΙΚΟ 

Θέση μία (1) Νηπιαγωγών. 

Η θέση του κλάδου Υ.Ε. 14 Βοηθών Μαγείρων καταρ- 
γείται μόλις κενωθεί με οποιονδήποτε τρόπο. 

Η θέση του κλάδου ΔΕ 32 Μαγείρων θα πληρωθεί μόνο 
όταν κενωθεί η πιο πάνω θέση του κλάδου Υ.Ε. 14 Βοηθών 
Μαγείρων. 

Άρθρο 5 

Προϊστάμενοι Υπηρεσιακών Μονάδων 

Η επιλογή του προϊσταμένου Γραφείου θα γίνεται σύμ¬ 
φωνα με τις διατάξεις του άρθρου 36 του Ν. 2190/1994 
όπως αυτές ισχύουν κάθε φορά. 

Άρθρο 6 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπάλληλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 7 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού γίνεται πάντοτε με 
απόφαση του Προέδρου του Δ.Σ. του Ν.Π.Δ.Δ. ανάλο¬ 
γα με τις ανάγκες των υπηρεσιών, τα προσόντα των 
υπάλληλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται 
και τυχόν ειδικές ανάγκες των υπάλληλων (μητέρες 
ανήλικων τέκνων, έγκυες γυναίκες, τόπος διαμονής 
κ.λπ.) 

Προϊστάμενος του Γ ραφείου ορίζεται πάντοτε με από¬ 
φαση του Προέδρου του Δ.Σ. ως ο κρινόμενος από το αρ¬ 
μόδιο Υπηρεσιακό Συμβούλιο κατάλληλος υπάλληλος, 
αναπληρούμενος σε περίπτωση απουσίας του ή κωλύμα¬ 
τος από τον κατά βαθμό αρχαιότερο υπάλληλο της αυτής 
υπηρεσίας. 


Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του Νομι¬ 
κού Προσώπου. 

Άρθρο 8 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού οικ. έτους 2003 ύψους 46.000,00 €, ο οποίος 
ενισχύεται από τους ΚΑΠ, τροφεία κλπ. ύψους 64.000,00 
€ περίπου, εφόσον προσληφθούν όλοι και για τα επόμενα 
έτη το ύψος της δαπάνης δεν μπορεί να προσδιορισθεί. 

Άρθρο 9 

Η ισχύς του παρόντος Οργανισμού αρχίζει από την δη¬ 
μοσίευσή του στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 15 Ιουνίου 2004 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

( 10 ) 

Χορήγηση άδειας άσκησης επαγγέλματος Κοινωνικής 

Λειτουργού στην Βουνάκη Εμμανουέλατου Χρήστου. 

Ο ΝΟΜΑΡΧΗΣ ΧΑΝΙΩΝ 

Με την υπ’ αριθμ. 2634/3.6.2004 απόφαση του Νομάρ¬ 
χη Χανιών που εκδόθηκε σύμφωνα με τις κείμενες διατά¬ 
ξεις χορηγείται στη Βουνάκη Εμμανουέλα του Χρήστου 
άδεια άσκησης επαγγέλματος Κοινωνικής Λειτουργού, 
δεδομένου ότι πληροί όλες τις νόμιμες προϋποθέσεις. 

Ο Νομάρχης κ.α.α. 

Ο Βοηθός Νομάρχης 
ΠΑΥΛΟΣ ΡΟΖΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





